Aga pirukad (või noh, ma ei tea… küpsetis, saadus, dessert, tulemus…) olid suupärased, muidugi mõista ainult nende jaoks, kellele soolase ja magusa kooslus vastunäidustatud ei ole (üks katseisikuist karjatas küll keset söömist: siin on midagi soolast sees!). Serveerida tasub soojalt ning vanillikaste ja/või -jäätis sobivad siia väga hästi, sest tainas on neutraalne ja jätab maitse andmise täidise hooleks. Kui on käepärast hästi küpsed värsked pirnid, siis ei ole tingimata tarvis konservpirne kasutada.   Kes eelistab magusamat ja kevadisemat, siis  samasuguseid pakikesi saab edukalt koostada ka rabarberi- ja martsipanitäidist kasutades ning serveerida näiteks jäätise ja šokolaadikastmega. Jai, mul läks äkki kõht tühjaks, läheks õige vaataks, kui palju rabarber juba kasvanud on. Noh, head aega siis!